
	Pretendentiem, kam izsniegts atklāta konkursa nolikums



Par atklāta konkursa nolikuma skaidrojumu un grozījumiem
Limbažu novada pašvaldība saņēmusi precizējošās informācijas pieprasījumu atklātā konkursā “Transporta pakalpojumi Limbažu novada Sporta skolas audzēkņu pārvadāšanai”, iepirkuma identifikācijas numurs LNP 2026/82”.
1.jautājums
Pasūtītājs nav noteicis piedāvāto autobusu izmešu klasi vai ierobežojis autobusu ražošanas gadu, lai iespēju robežas uzlabotu saņemtā pakalpojuma kvalitāti; Vai pasūtītājs neplāno noteikt?
Atbilde :  Piedāvātajiem autobusiem jāatbilst Tehniskās specifikācijas 4.1. un 4.2.punkta prasībām (nolikuma 3. pielikums “Tehniskā specifikācija”). Papildu prasības attiecībā uz izmešu klasi vai autobusu ražošanas gadu nav noteiktas.
2.jautājums
Iepirkuma daļā Nr. 2 definētais vietu skaits ir 19, savukārt Finanšu piedāvājuma 6. pielikumā Iepirkuma daļā Nr. 2 definētais vietu skaits ir 20; Nav saprotams kura vērtība ir korekta.

Atbilde: Veikti grozījumi Finanšu veidlapā, izsakot to sekojošā redakcijā:
“Iepirkuma priekšmeta 2. daļa “Transporta pakalpojumi ar 19 vietīgu autobusu.”

3.jautājums
1. Lūdzam skaidrot pasūtītāja formulējumu, piemēram: 1. daļai Transporta pakalpojumi ar 15 vietīgu autobusu, kādas ietilpības autobusus pretendents var piedāvāt:
a. Vai pretendents 1. daļā var piedāvāt lielākas ietilpības autobusu, piemēram ar 19 pasažieru sēdvietām?
b. Vai definīcija 15 vietīgu ietver pasažieru sēdvietas un stāvvietas?
Atbilde:
a. Pretendents pakalpojuma nodrošināšanai drīkst piedāvāt arī autobusu ar lielāku  sēdvietu skaitu, ja tiek nodrošinātas ne mazāk kā 15 pasažieru sēdvietas.
b. “15 vietīgs autobuss” nozīmē transportlīdzekli ar ne mazāk kā 15 pasažieru sēdvietām.
4.jautājums
Kāds ir minimālais transporta līdzekļu skaits kurš ir jānodrošina pretendentam vienlaicīgi, ja pretendents piedalās visās iepirkuma daļās?
Atbilde: 
Pasūtītājs nenosaka konkrētu vienlaicīgi nodrošināmo transportlīdzekļu skaitu. Atbilstoši nolikuma 3. pielikuma “Tehniskā specifikācija” 2.2. punktam pakalpojums tiek nodrošināts pēc Pasūtītāja (Sporta skolas) pieprasījuma, kas tiek iesniegts ne vēlāk kā vienu nedēļu pirms brauciena.
Pretendentam katrā iepirkuma daļā, kurā tas iesniedz piedāvājumu, jānodrošina tāds transportlīdzekļu skaits, kas atbilst tehniskās specifikācijas prasībām un ļauj vienlaicīgi izpildīt Pasūtītāja pieteiktos pārvadājumus attiecīgajā iepirkuma daļā.

5.jautājums
Aizpildot tehnisko piedāvājumu 8. pielikumu, kolonā sēdvietu skaits -  jānorāda pasažieru sēdvietu skaits vai sēdvietu skaits iekļaujot autobusu vadītāja vietu?
Atbilde: Aizpildot tehniskā piedāvājuma 8. pielikumu, ailē “sēdvietu skaits” jānorāda faktiskais sēdvietu skaits, neieskaitot (bez) autovadītāja sēdvietu.

